stanford-oval/wikipedia huggingface dataset:
Eero ja Jussi 1960–1970
Aiheesta muualla

Rytmimusiikin Syke: Eero ja Jussi & The Boys 1960 - 1970
ENEA

Agenzia nazionale per le nuove tecnologie, l'energia e lo sviluppo economico sostenibile (ENEA) on Italian valtion teknologian, energiatutkimuksen ja ympäristötutkimuksen tutkimuskeskus, joka perustettiin vuonna 1982. Aluksi ENEA tarkoitti Energia Atomica e Energie Alternative eli vain ydinenergiatutkimusta.
Tutkimuskeskukset

Rooma, pääkonttori
Bologna, tutkimuskeskus
Brasimone, tutkimuskeskus
Brindisi, tutkimuskeskus
Casaccia, tutkimuskeskus (Rooma)
Faenza, tutkimuskeskus
Frascati, tutkimuskeskus
Ispra, tutkimuskeskus, joka sijaitsee Euroopan komission Joint Research Centerin alueella
Portici, tutkimuskeskus
Santa Teresa (Lerici), tutkimuskeskus
Saluggia, tutkimuskeskus
Trisaia, tutkimuskeskus
Aiheesta muualla

ENEA (Arkistoitu – Internet Archive) - ENEAn sivusto
CRESCO - Supercomputing and ENEA- Grid Center (Centro computazionale di RicErca sui Sistemi COmplessi)
Meta-Knowledge Engineering & Management (MKEM): High-Intelligent Socio-Cognitive Systems (Arkistoitu – Internet Archive)
Thermal-Fluid Dynamics (Arkistoitu – Internet Archive)
Biosensors & Bioelectronics - COSMIC: COupling Smart Molecules Into Chips
Conspiracy (elokuva)

| Conspiracy |
| --- | --- |

Ohjaaja:  Adam Marcus
Käsikirjoittaja:   Adam Marcus  Debra Sullivan 
Tuottaja:   Gilbert Dumontet  Alison Semenza  Ira Posansky 
Säveltäjä:  Sujin Nam
Kuvaaja:  Ben Weinstein
Leikkaaja:  Eric L. Beason
Pääosat:   Gary Cole  Jennifer Esposito  Val Kilmer 
Valmistustiedot
Valmistusmaa:  Yhdysvallat
Tuotantoyhtiö:   Ghost Town Productions  Stage 6 Films 
Levittäjä:  Universal Pictures
Ensi-ilta:  2008
Kesto:  90 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Conspiracy on yhdysvaltalainen jännityselokuva joka sai ensi-iltansa vuonna 2008. Sen on ohjannut Adam Marcus, hän on myös käsikirjoittanut sen yhdessä Debra Sullivanin kanssa. Sen pääosia näyttelevät Gary Cole, Jennifer Esposito ja Val Kilmer.
Juoni

Yhdysvaltain merijalkavän erikoisoperaatioiden sotilas MacPherson (Val Kilmer) haavoittuu Irakissa, ja menettää siinä yhteydessä toisen jalkansa, mikä vuoksi hän joutuu jäämään eläkkeelle. Eläkkeellä ollessaan hän saa puhelun armeijakaveriltaan Miguelilta (Greg Serano), ja tämä kertoo tarvitsevansa apua. MacPherson panttaa aseensa, että saa rahat matkaan etelään New Lagoon, jossa hänen ystävänsä maatila on. Sinne päästyään hän huomaa tämän kadonneen, ja kun hän alkaa etsimään ystävänsä kukaan ei kaupungissa tunnu tietävän tästä mitään, ja hän alkaa epäilemään että John Rhodes (Gary Cole), jolla on paljon valtaa kaupungissa on tappanut hänen ystävänsä, mutta kukaan ei uskalla puhua siitä.
Elokuva ei ole saanut hyviä pisteitä arvosteluissa.
Aiheesta muualla

Conspiracy MUBI. Viitattu 27.1.2023. (englanniksi)
Daniel Robert Jenky

Daniel Robert Jenky CSC (s. 3. maaliskuuta 1947 Chicago, Illinois) on yhdysvaltalainen roomalaiskatolinen piispa. Hänet vihittiin papiksi 6. huhtikuuta 1974 ja nimitettiin Fort Wayne-South Bendin hiippakunnan vihkipiispaksi sekä Amantian titulaaripiispaksi 21. lokakuuta 1997. Piispaksi vihkiminen seurasi 16. joulukuuta. Pääkonsekraattorina toimi John Michael D'Arcy, jota avustivat Agostino Cacciavillan ja Charles Asa Schleck.
Jenky sai 12. helmikuuta 2002 nimityksen Peorian piispaksi, jonka virkaan hänet asetettiin 10. huhtikuuta.
Kansainvälinen päivä naisiin kohdistuvan väkivallan lopettamiseksi

Kansainvälinen päivä naisiin kohdistuvan väkivallan lopettamiseksi on Yhdistyneiden kansakuntien (YK)  julistama vuosipäivä, jolloin kiinnitetään huomiota naisiin kohdistuvaan väkivaltaan. Vuosipäivää on vietty 25. marraskuuta vuodesta 1999 lähtien. Sitä vietetään vuonna 1960 Domininkaanisessa tasavallassa murhattujen Mirabalin sisarusten kuolinpäivänä.
Aiheesta muualla

Wikimedia Commonsissa on kuvia tai muita tiedostoja aiheesta .
Kansainvälinen päivä naisiin kohdistuvan väkivallan lopettamiseksi 25.11. Suomen UN Women - Maailma.net. Viitattu 24.11.2018.
Loppu naisiin kohdistuvalle väkivallalle: Euroopan komission ja EU:n ulkoasiainedustajan lausuma kansainvälisenä päivänä naisiin kohdistuvan väkivallan lopettamiseksi Euroopan komissio - Ilmoitus.  23.11.2018. Viitattu 24.11.2018.
"Valoa, ei väkivaltaa" -tapahtuma kauppakeskus valkean aukiolla 25.11 Oulun ensi- ja turvakoti ry. Viitattu 24.11.2018.
International Day for the Elimination of Violence against Women, 25 November United Nations. Viitattu 24.11.2018 (englanniksi).
Daniel Rostén

Daniel Rostén Arnhemissa vuonna 2007
Daniel Rostén (s. 1977) on ruotsalainen black metal -laulaja, -kitaristi ja -basisti. Hän on käyttänyt myös taiteilijanimiä Mortuus ja Arioch. Arioch-nimellä Rostén on toiminut Funeral Mistin keulahahmona sekä Triumphatorin laulajana ja kitaristina.
Vuonna 2004 Rostén aloitti laulamisen Marduk-yhtyeessä Mortuus-nimellä. Black metalin parissa tekemänsä työn ohella hän on johtanut graafisen suunnittelun yritystä nimeltään Holy Poison Design. Ruotsalainen ETC-lehti väitti Rosténin ja rumpali Fredrik Widigsin tehneen vuonna 2016 laajoja ostoksia uusnatsien Pohjoismainen vastarintaliike -järjestön nettikaupasta. Esittämässään vastineessa Marduk-yhtye kiisti vuonna 2018 kahteen muusikkoon kohdistetut syytökset.
Kansainvälinen polaarivuosi

Kansainvälinen polaarivuosi (engl. International Polar Year, IPY) on laaja kansainvälinen napa-alueiden tutkimusohjelma. Polaarivuoden pääjärjestäjinä toimivat Maailman ilmatieteen järjestö WMO ja Kansainvälinen tiedeneuvosto ICSU. Sellainen on järjestetty tähän mennessä neljä kertaa:
ensimmäinen polaarivuosi 1882–1883
toinen polaarivuosi 1932–1933
kolmas polaarivuosi, joka oli samalla kansainvälinen geofysiikan vuosi, 1957–1958
neljäs polaarivuosi 2007–2009
Polaarivuosi 2007–2009

Neljäs kansainvälinen polaarivuosi alkoi maaliskuussa 2007 ja se kesti maaliskuuhun 2009.
Polaarivuoden aikana järjestettiin runsaasti arktiseen alueeseen ja Etelämantereeseen liittyviä tutkimusprojekteja. Hanke työllisti tuhansia tutkijoita 60 valtiosta eri tutkimusohjelmissa. Tavoitteena oli lisätä nykyistä tietämystä muun muassa mannerjäätiköiden ja merijää- sekä lumipeitteen kehityksestä, ilmaston lämpenemisen vaikutuksista napa-alueisiin ja paikallisten ihmisyhteisöjen elämästä.
Suomessa polaarivuoden avausseminaari pidettiin 1. maaliskuuta 2007 Rovaniemen Arktisessa keskuksessa. Vuoden viralliset avajaiset järjestettiin samana päivänä Pariisissa. Monissa maissa, myös Suomessa, julkaistiin postimerkkejä polaarivuoden kunniaksi.
EISCAT osallistui polaarivuoteen usealla tavalla, esimerkiksi Huippuvuorilla sijaitseva ionosfääriä mittaava tutka toimi poikkeuksellisesti koko vuoden ajan.
Kansainvälisen polaarivuoden kunniaksi julkaistu bulgarialainen postimerkkisarja
Kansainvälinen päivä rotusyrjinnän poistamiseksi

Sharpevillen verilöylyä esittävä maalaus.
Kansainvälistä päivää rotusyrjinnän poistamiseksi (International Day for the Elimination of Racial Discrimination) vietetään 21. maaliskuuta. Mainittuna päivänä, vuonna 1960, poliisi avasi tulen ja tappoi 69 rauhanomaisen mielenosoituksen osanottajaa Sharpevillessa, Etelä-Afrikassa. Päivästä alkaa myös rasisminvastainen viikko.
Vuonna 1966 YK:n yleiskokous julisti päivän kansainväliseksi rotusyrjinnän vastaiseksi päiväksi, ja kehotti kansainvälistä yhteisöä lisäämään ponnistuksiaan kaiken rotusyrjinnän poistamiseksi. Suomessa rotusyrjinnän ja rasismin vastaista päivää vietetään monissa kaupungeissa. Rasmus-verkosto koordinoi muukalaispelon vastaista työtä ja julkaisee muun muassa tapahtumatiedotetta.
Aiheesta muualla

21.3. Rasismin vastainen päivä Suomen YK-liitto. Arkistoitu 1.4.2016. Viitattu 21.3.2016.
Drakon Ateenalainen

| Drakon> Δράκων.Henkilötiedot |
| --- | --- |
Syntynyt: 600-luku eaa. Ateena
Kuollut: 600-luku eaa.(?) Aigina
Muut tiedot
Aktiivisena:  621 eaa.
Drakon (m.kreik. Δράκων, Drakōn, lat. Draco; 600-luku eaa.) oli antiikin kreikkalainen valtiomies, joka oli kotoisin Ateenasta ja sääti kaupungille uudet lait. Myöhemmin Drakonin lakeja pidettiin liian ankarina, ja siksi hänen nimestään on johdettu sana drakoninen, joka viittaa sinänsä perusteltuun, mutta tarpeettoman julmaan tai epäinhimilliseen asiaan.
Elämä

Drakon sai tehtäväkseen säätää Ateenalle uudet lait Aristaikhmoksen ollessa arkonttina. Antiikin lähteet ajoittavat tämän 39. olympiadin neljänteen vuoteen eli 621 eaa. Drakonistä itsestään ei tiedetä juuri mitään. Myöskään hänen tehtävänsä taustaa ei tunneta. Yleensä Drakonin sanotaan olleen ensimmäinen, joka olisi kirjoittanut Ateenan lait ylös. Aristoteles kuitenkin sanoo, että kuuden thesmothetain virka olisi perustettu jo 683 eaa. lakien ylöskirjoittamiseksi. Siksi on ehdottu, että Drakonin lait olisivat olleet joko ensimmäinen kaikenkattava lakikokoelma kaupungissa, tai lakiuudistus jonkin kriisin vuoksi. Usein katsotaan, että ateenalaiset olisivat vaatineet lakien kirjoittamista ylös, jotta ne olisivat pysyviä ja kaikille samat, sen sijaan, että lait perustuivat varhaisempien aikojen tapaan vain perinteisiin käytäntöihin, joita eupatridit eli ylimystö valvoi.
Suda kertoo, että Drakon olisi kuollut Aiginassa tukehtumalla, koska hänen päälleen heitettiin teatterissa niin paljon hattuja ja viittoja, mikä oli yleinen tapa osoittaa henkilölle kunnioitusta. Demosthenes sanoo, että hänen aikanaan Drakonia ja myöhempää lainsäätäjää Solonia arvostettiin hyvien lakiensa vuoksi.
Lait

Drakonin lakeihin viitattiin nimityksellä desmoi (δεσμοί), erotuksena myöhemmistä Solonin laeista, joista käytettiin nimitystä nomoi (νόμοί). Laeissaan Drakon määräsi kuolemanrangaistuksen lähes kaikista rikoksista, yhtä lailla näpistyksistä, pyhäinhävistyksistä kuin murhistakin. Lakien ankaruuden vuoksi Herodikos ja Demades huomauttivat, etteivät hänen lakinsa olleet ihmisen vaan lohikäärmeen (δράκων, drakōn) säätämiä, ja ettei niitä ollut kirjoittu musteella vaan verellä. Drakonin kerrotaan itse puolustaneen ankaruuttaan sanomalla, että pienetkin rikkomukset ansaitsivat kuoleman, eikä hän tuntenut mitään sitä suurempaa rangaistusta suurille rikoksille.
Vaikka lait olivat hyvin ankaria, ne oli kuitenkin tarkoitettu oikeudenmukaisiksi. Drakon olikin ensimmäinen, joka teki eron tahallisen murhan ja tahattoman kuolemantuottamuksen välillä. Julius Pollux sanoo, että Drakon teki efetai-oikeudesta istuimen, johon voitiin vedota tahattoman kuolemantuottamuksen tapauksissa, sen sijaan että asia olisi käsitelty murhana areiopagissa. Aiskhines kuvaa, että Drakon pyrki laeillaan ohjaamaan lasten kasvatusta pienestä pitäen.
Aristoteles sanoo, ettei Drakon muuttanut laeillaan Ateenan valtiomuotoa, ja että ainoa huomionarvoinen seikka Drakonin laeissa oli niiden ankaruus. Aristoteleen nimiin laitetussa Ateenan valtiomuodossa kuvataan ”Drakonin valtiomuoto”, mutta sitä pidetään myöhempänä muutoksena tekstiin.
Solon sääti uudet lait noin vuonna 594 eaa., jolloin suurin osa Drakonin laeista jäi pois käytöstä. Andokides kuitenkin kertoo, että osa laeista oli edelleen voimassa vielä peloponnesolaissodan lopulla. Voimassa olivat ainakin laki, joka määräsi murhasta kuolemantuomion (vaikkakaan se ei ole yksin Drakonille ominainen periaate) sekä laki, joka salli aviomiehen surmata aviorikoksesta itse teossa kiinnijääneen.
Pausanias ja Suda mainitsevat thasoslaisten Drakonin lakeihin tekemän lisäyksen, joka määräsi, että kaikki elottomat asiat, jotka olivat aiheuttaneet ihmisen kuoleman, tuli heittää pois maasta.
Kansas (täsmennyssivu)

Kansas voi tarkoittaa:
Kansas, Yhdysvaltain 34. osavaltio
Kansas, kaupunki Alabamassa Yhdysvalloissa
Kansas, kylä Illinois’ssa Yhdysvalloissa
Kansas, kaupunki Oklahomassa Yhdysvalloissa
Kansasjoki (Kansas River), Missourijoen sivujoki Kansasissa Yhdysvalloissa
Kansasin yliopisto Lawrencessä Kansasissa Yhdysvalloissa
Kansas, yhtye
Kansas, Kansas-yhtyeen debyyttialbumi
Kansas, Juliet Jonesin Sydämen albumi vuodelta 2020
Kansas, ohjelmistovalmistaja
USS Kansas, Yhdysvaltain sisällissodassa palvellut laivaston alus
USS Kansas, Connecticut-luokan taistelualus
Kansas, sukunimenä:
Kim Kansas, Anssi Kansas, Ansa Kansas, amerikansuomalainen transsukupuolinen merimies.
Kangasalan vanha hautausmaa

Kangasalan vanha hautausmaa on otettu käyttöön jo vuonna 1650. Nykyinen kivikirkko valmistui 1767. Hautausmaan pinta-ala on noin 1,2 hehtaaria. Vanhan hautausmaan lisäksi Kangasalla on lisäksi kaksi muuta hautausmaata, 1900-luvun alussa perustettu Läntinen hautausmaa keskustassa ja 1930-luvulla perustettu Itäinen eli Huutijärven hautausmaa.
Vanhalla hautausmaalla on Finnen sukuhauta. Jalmari Finne oli Kangasalla syntynyt kirjailija, suomentaja, teatterinjohtaja sekä suku- ja asutushistorioitsija. Finne halusi hautamuistomerkillä kunnioittaa äitinsä Wilhelmina Finnen muistoa. Jalmari Finne on lahjoittanut Kangasalan seurakunnalle ehtoollisastiaston, messukasukan, kastemaljan, kirkonkellon sekä muistokiven  ”Heille, jotka ovat unohdetut”.
Hautausmaan muistomerkkejä

| Julkinen teos | Paikka | Kartalla | Tekijä | Paljastusvuosi | Kuva | WD |
| --- | --- | --- | --- | --- | --- | --- |
| Agathon Meurmanin hautamuistomerkki |  | 61.4631°N, 24.07°E |  |  |  |  |
Arvo Eräsen hautamuistomerkki: 
| Einar Ilmonin hautamuistomerkki |  | 61.4632°N, 24.0697°E |  |  |  |  |
| Jalmari Finnen hautamuistomerkki |  | 61.4632°N, 24.0713°E |  |  |  |  |
| Kangasalan kirkon tornin rakentamisen muistolaatta | Kirkon länsipäädyssä | 61.4635°N, 24.0695°E |  |  |  |  |
| Karjalaan jääneiden vainajien muistomerkki |  | 61.4629°N, 24.07°E | Liimatainen, KirstiKirsti Liimatainen | 1954 |  |  |
| Leikkivä lapsi, lastenkodin palossa menehtyneiden muistomerkki |  | 61.4628°N, 24.0691°E | Juvonen, MaunoMauno Juvonen | 1956 |  |  |
| Muistomerkki unohdetuille | Kirkon eteläpuolella | 61.4634°N, 24.0699°E |  |  |  |  |
| Muualle haudattujen muistomerkki | Kirkon eteläseinustalla | 61.4634°N, 24.0703°E |  |  |  |  |
Otto-Iivari Meurmanin hautamuistomerkki: 
| Sankarivainajien muistomerkki, Kangasala | Sankarihautausmaa | 61.463°N, 24.0706°E | Rautalin, RichardRichard Rautalin | 1947 |  |  |
| Tyko Hagmanin hautamuistomerkki |  | 61.4633°N, 24.0694°E |  |  |  |  |
| Uurnalehdon muistomerkki | Vanhan hautausmaan luoteisreunalla | 61.4623°N, 24.0696°E | Juvonen, MaunoMauno Juvonen | 1996 |  |  |
Daniel Romanovitš

Daniel Romanovitš (1201–1264) oli Galitsian ja Volynian ruhtinas ja  Kiovan Rusin suuriruhtinas. Ukrainassa hänestä käytetään nimeä Daniel Galitsialainen.
Daniel Romanovitš oli Galitsian ja Volynian yhdistäneen Roman I:n poika. Hän oli isänsä kuollessa vuonna 1205 vasta neljävuotias. Hän alkoi pyrkiä valtaan 1221, ja onnistui saamaan Galitsian haltuunsa vasta 1238.
Vuonna 1239 hän otti vallan Kiovassa.
Mongolit alistivat hänet valtaansa 1242. Päästäkseen heistä eroon hän yritti liittoutua muiden lähiseudun ylimysten kanssa, mutta ei saanut näiltä sotilaallista tukea.
Daniel Romanovitš oli taitava hallitsija. Hän yhdisti nykyisen Ukrainan länsiosat joksikin aikaa. Hän perusti useita kaupunkeja kuten Lvivin ja Holmin. Hän uudisti sotavoimia ja loi jalkaväkijoukot, jotka perustuivat talonpoikien asevelvollisuteen. Hänen aikanaan Ukrainan kulttuuri sai vaikutteita läntisestä Euroopasta.
Cseszneky

Cseszneky-suvun vaakuna.
Cseszneky de Csesznekvár, Enese et Milvány (unk. csesznekvári, enesei és milványi gróf Cseszneky) on vanha unkarilainen aatelissuku, johon on kuulunut useita Unkarin historian merkkihenkilöitä. Vanhimmat tunnetut merkinnät suvusta ovat vuodelta 1215. Suku nousi keskiajalla huomattavaan asemaan Keski-Euroopassa. Csesznekyn suvun jäsenten vaikutus näkyi Unkarin julkisessa elämässä 1900-luvulle asti.
Tunnettuja jäseniä

Jakab Cseszneky
György Cseszneky
János Cseszneky
Mihály Cseszneky
Mátyás Cseszneky
Gyula Cseszneky
Miklós Cseszneky
Conspiracy

| Conspiracy King Diamond |
| --- | --- | --- |

Studioalbumin tiedot
 Äänitetty : Rumbo Recorders
 Julkaistu: 19. marraskuu 1989
 Tuottaja(t): King Diamond, Andy La Rocque, Roberto Falcao
 Tyylilaji: heavy metal
 Kesto: 46.58
 Levy-yhtiö: Roadrunner
Muut kannet
 Korealainen versio  Alkuperäinen kansikuva
King Diamondin muut julkaisut
| ”Them” 1988 | Conspiracy 1989 | The Eye 1990 |
Conspiracy on King Diamondin neljäs albumi vuodelta 1989. King Diamond itse ei hyväksynyt tätä kansikuvaa.
Korealaisessa albumissa taas ei ole muuta kuin iso punainen King Diamond-logo. Levy on äänitetty ja miksattu M.M.C. Studiossa, Kööpenhaminassa, Tanskassa. Conspiracy on jatkoa albumin "Them" tarinalle.
Kappaleet

At The Graves (8:56)
Sleepless Nights (5:01)
Lies (4:19)
A Visit From The Dead (6:11)
The Wedding Dream (6:11)
"Amon" Belongs to "Them"(3:49)
Something Weird (2:03)
Victimized (5:19)
Let It Be Done (1:11)
Cremation (4:09)
At The Graves - (toinen miksaus - bonus -97)
Cremation (live - bonus -97)
Kokoonpano

King Diamond: laulu
Andy La Rocque: kitara
Pete Blakk: kitara
Hal Patino: basso
Mikkey Dee: rummut
Roberto Falcao: kosketinsoitin
Aiheesta muualla

Kotisivut (Arkistoitu – Internet Archive)
Conspiracy Discogsissa. (englanniksi)
Albumi Conspiracy Encyclopaedia Metallum -sivustolla (englanniksi)
King Diamond
| --- | --- |
Studioalbumit:   Fatal Portrait  Abigail  ”Them”  Conspiracy  The Eye  The Spider’s Lullabye  The Graveyard  Voodoo  House of God  Abigail II: The Revenge  The Puppet Master  Give Me Your Soul...Please  The Institute 
EP:t:  Demo • The Dark Sides • Collector's Item
Livealbumit:  In Concert 1987: Abigail • Deadly Lullabyes: Live
Kokoelmat:  A Dangerous Meeting • Nightmare in the Nineties • Decade of Horror • The Best of King Diamond
Singlet:  "No Presents for Christmas" • "Halloween" • "The Family Ghost" • "Welcome Home" • "Eye of the Witch" • "Masquerade of Madness"
Dan Ekborg

| Dan Ekborg |
| --- | --- |
 Ekborg vuonna 2012.
Henkilötiedot
Syntynyt: 23. marraskuuta 1955 (ikä 68) Tukholma, Ruotsi
Ammatti:  näyttelijä
Vanhemmat:  Lars Ekborg
Sukulaiset:  Anders Ekborg (veli)
Aiheesta muualla
IMDb
Elonet
Dan Peder Clemens Ekborg (s. 23. marraskuuta 1955 Tukholma) on ruotsalainen näyttelijä. Hän kouluttatui näyttelijäksi Calle Flygaren teatterikoulussa sekä Tukholman teatterikorkeakoulussa 1970-luvulla ja on näytellyt muun muassa Göteborgin ja Tukholman kaupunginteattereissa sekä Dramatenissa. Lisäksi Ekborg on esiintynyt televisiossa ja elokuvissa. Myös hänen isänsä Lars Ekborg ja veljensä Anders Ekborg ovat näyttelijöitä.
Aiheesta muualla

Kuvia tai muita tiedostoja aiheesta Dan Ekborg Wikimedia Commonsissa
Country rock

| Country rock |
| --- | --- |
Alkuperä:  folk rock, country, country folk, rockabilly
Alkuperämaa:   Yhdysvallat
Kehittymisen ajankohta:  1960-luvun loppu
Tyypillisiä soittimia:  kitara, basso, rummut, piano
Kehittyneitä tyylilajeja / suuntauksia:  roots rock, southern rock, cowpunk, alternative country
Country rock eli kantrirock on musiikin tyylilaji, joka on syntynyt kantrimusiikin ja rockin sulautumisesta. Vaikka nämä tyylit ovat vaikuttaneet toisiinsa jo 1950-luvulta lähtien, country rock -termillä viitataan yleensä 1960- ja 1970-luvun taitteessa alkaneisiin musiikillisiin kokeiluihin, joissa kantri ja rock pyrittiin määrätietoisesti yhdistämään. Esimerkkejä varhaisesta country rockista löytyy muun muassa The Byrdsin albumilta Sweetheart of the Rodeo sekä Bob Dylanin ja Buffalo Springfieldin tuotannosta. Tunnetuin country rock -yhtye lienee Eagles. Muita country rock -yhtyeitä ovat Poco, Firefall, The Ozark Mountain Daredevils, Pure Prairie League, Toby Beau, Amazing Rhythm Aces, Outlaws, Nitty Gritty Dirt Band, The Flying Burrito Brothers, International Submarine Band ja The Dillards. Naissolisteista kantrirokkia ovat edustaneet mm. Juice Newton, Emmylou Harris ja Linda Hargrove.
Monet 1960-luvun lopun ja 1970-luvun tunnetut country rock -yhtyeet olivat kotoisin Kaliforniasta, mistä syystä tämä musiikkityyli tunnetaan myös "länsirannikon rockina". 1960-luvun puolivälissä syntynyt folkrock on musiikillisesti läheistä sukua tälle tyylille.
80- ja 90-luvuilla käsite "kantrirock" pitkälti hävisi, mutta sellaiset artistit kuten Green On Red ja Jason & The Scorchers jatkoivat ja kehittivät tyylilajia uusiin suuntiin. Tämän päivän kaupallisestikin menestyksekästä country rockia edustaa esim. Drive-By-Truckers.
Rockin suuntauksia
Aikuisrock
Bluesrock
Brittipop
Country rock
Elektroninen rock
Folkrock
Funkrock
Garage rock
Glam rock
Goottirock
Grunge
Hard rock
Instrumentaalirock
J-rock
Katurock
Klassinen rock
Kristillinen rock
Metallimusiikki
Poprock
Post-rock
Progressiivinen rock
Psychobilly
Psykedeelinen rock
Punk
Rap rock
Rock and roll
Rockabilly
Sinfoninen rock
Soft rock
Southern rock
Space rock
Stadionrock
Suomirock
Taiderock
Vaihtoehtorock
Kansanäänestys Narvan ja Sillamäen autonomiasta

Kansanäänestys Narvan ja Sillamäen autonomiasta 1993 oli Virossa Narvan ja Sillamäen alueilla 16. heinäkuuta – 17. heinäkuuta 1993 järjestetty epävirallinen kansanäänestys siitä, tulisiko Itä-Virumaan vironvenäläiselle väestölle luoda kansallinen itsehallinto. Kansanäänestysksen keskeisimmät poliittiset vaikuttajat olivat entiset kommunistipoliitikot Vladimir Malkovski ja Juri Mišin.
Kansanäänestyksen takana oli Narvan alueen taloudellinen riippuvaisuus Leningradin alueen markkinoista etenkin, kun Viro oli ottanut käyttöön kruunun ja Venäjän rupla oli menettämässä arvonsa, mikä nähtiin Narvan alueella taloudellisena haasteena .
Myöskään Venäjän federaatio ei tukenut kansanäänestystä, koska Venäjän presidentti Boris Jeltsin oli itse joutunut valtataisteluun Venäjän duuman puheenjohtajan Ruslan Hasbulatovin kanssa. Venäjän armeijalla ei ollut tukikohtia Itä-Virumaalla, joten sotilaallinen väliintulo ei ollut myöskään mahdollinen.
Kansanäänestyksessä 97 prosenttia narvalaisista ja 98,6 prosenttia sillamäeläisistä kannatti autonomiaa. Viron oikeuskansleri kuitenkin kumosi kansanäänestyksen tuloksen, koska Viron lainsäädännön mukaan Viron paikallishallinnolla ei ollut oikeutta järjestää omia äänestyksiä.
Viron pääministeri Mart Laar kirjoittaa muistelmissaan, että kansanäänestystä olisi ajanut tuolloin Pietarin kaupungin palveluksessa ollut Vladimir Putin, joka olisi halunnut siirtää Narvaan venäläisjoukkoja, mutta Venäjän presidentti Boris Jeltsin ei antanut siihen lupaa.
Elektroninen piiri

Lähikuva Intel 8742-mikrokontrollerin mikrosirusta , joka sisältää suorittimen, 128 tavua RAM-muistia sekä 2048 tavua EPROM-muistia.
Piirilevylle rakennettu piiri.
Elektroninen piiri on virtapiiri, joka koostuu yksittäisistä elektronisista komponenteista, kuten vastuksista, transistoreista, kondensaattoreista, keloista ja diodeista, jotka on kytketty sähkövirtaa johtavilla johdoilla tai vedoilla. Piirissä tulee olla ainakin yksi aktiivinen komponentti, jotta sitä voidaan kutsua sähköisen piirin sijaan elektroniseksi piiriksi. Komponenttien ja johtojen yhdistelmä mahdollistaa monenlaiset toiminnot: signaaleja voidaan vahvistaa, laskutoimituksia suorittaa ja tietoa voidaan siirtää paikasta toiseen.
Piirejä voidaan rakentaa erillisistä komponenteista, jotka on kytketty toisiinsa johdoilla, mutta nykyään on yleisempää valmistaa piirit juottamalla komponentit fotolitografisin menetelmin valmistetulle piirilevylle. Integroidussa piirissä tai mikropiirissä komponentit ja kytkennät muodostetaan samalle alustalle, tyypillisesti puolijohteelle, kuten piille tai (harvemmin) galliumarsenidille.
Elektroninen piiri voidaan yleensä luokitella analogiseksi piiriksi, digitaaliseksi piiriksi tai sekoitetun signaalin piiriksi (piiri, joka sisältää sekä analogisia että digitaalisia piirejä). Yleisimmin käytetty puolijohdekomponentti elektronisissa piireissä on MOSFET (metallioksidipuolijohdekanavatransistori).
Koekytkentälevyjä ja reikäpiirilevyjä käytetään testattaessa uusia piirejä. Niiden avulla suunnittelija voi tehdä piiriin nopeita muutoksia kehityksen aikana.